ПРОКОБА! РАЗГНЕВИХА ДУХА НА БАБА ВАНГА – Новини от България и света
Духът на пророчицата Ванга наказа жена от петричкото село Дреново, която предостави къщата си за снимките на руския сериал, който описва живота ѝ. Веднага след като снимачният процес приключил и руснаците си заминали, една от стените на къщата ѝ в село Дреново се сгромолясала без видима причина. Кирпиченият дом на жената не издържал, въпреки че за това нямало видима причина, коментират местните хора.  Стената се стоварила на земята, оставяйки да зее голяма дупка в къщата на жената, която се видяла в чудо от сполетялото я нещастие. Инцидентът е станал още в деня, когато екипът, снимащ руския сериал за живота на петричкия феномен, се изнесъл от родното ѝ село. Жената, името на която се пази, е уплашена до смърт от сполетялото я нещастие и се кълне, че заради парите, които ѝ били дадени, се съгласила да предостави къщата си за снимките на руския сериал.Налегналите я неволи не спрели дотук. Днес, след малко повече от две години, пък протекъл покрива на къщата ѝ. Руснаците така и не отремонтирали стената на къщата ѝ, а благодарение на бившия екип, управлявал Петрич, на екс-кмета Вельо Илиев, се намерило правилното решение. На самотната жена се отпуснали средства, с които да закърпи дома си, вдигайки отново стената на къщата. Сега, след обилния снеговалеж, покривът не издържал.„Така е, когато човек в алчността си не знае какво върши !“, коментират съселяните ѝ. Възрастната жена била принудена от безпаричието да предостави къщата си, надявайки се, че от всичко това ще спечели някой лев от руските кинаджии.Те обаче си заминали с обещанието, че ще се върнат специално в село Дреново и ще оправят пораженията.„Явно са се уплашили да не ги сполети и тях отмъщението на духа на Ванга при толкова откровените лъжи, видяни в сериала“, не спират с коментарите си местните жители. “„Ванга сигурно се е обърнала в гроба и от разврата на руските статистки, използвани в масовите сцени“, казват още очевидците.Те пък са уплашили до смърт тамошните мъже, които им партнирали в масовките, с признанието им, че ще идват скоро в селото, за да ги зарадват с плодовете на неуморния им труд. Става дума, че повечето от руските „телевизионерки“ носели бебетата на дреновските статисти в масовките. Това хвърлило в паника някогашните звезди на телевизионния екран и повечето забягнали в страната, скривайки се при свои роднини и познати.Хората коментират под сурдинка, че след сериала в селото е надвиснала прокоба, породена вследствие на разгневения дух на Ванга от измислените персонажи и откровените лъжи за живота ѝ, преразказани в руския сериал.